
ΤΕΥΧΟΣ ΔΕΥΤΕΡΟ Αρ. Φύλλου 914 

ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Επιβολή προστίμου Τελωνειακής Παράβασης -Λα¬ 
θρεμπορίας στον ΑΜϋΑϋ ΑΙ_Ι του 3ΕΙΕΤΑΝ ΑΕΙ και 

της 3ΑΚΕΝΑ ΒΙΒΙ. 1 

Πρακτική διαδικασία χρέωσης ετήσιων ανταποδοτι¬ 
κών τελών ηλεκτρικής ενέργειας. 2 

Ορισμός ληξιάρχου στο Δήμο Ζωγράφου. 3 

Τροποποίηση συγκρότησης μελών Κομβικού Σημείου 
Επαφής (ΚΟ.Σ.Ε.) στο πλαίσιο της εφαρμογής της 

Εθνικής Υποδομής Γεωχωρικών Πληροφοριών. 4 

Ένταξη μέλους Εκπαιδευτικού Προσωπικού του Τρή¬ 
ματος Διοίκησης Κοινωνικών-Συνεταιριστικών Επι¬ 
χειρήσεων και Οργανώσεων της Σχολής Διοίκη¬ 
σης και Οικονομίας του πρ. ΤΕΙ Μεσολογγίου. 5 

Τροποποίηση της υπ’ αριθμ. 090/5/06.03.2015 από¬ 
φασης του Διοικητή του ΙΚΑ-ΕΤΑΜ (ΦΕΚ 486/ 
τ.Β731.03.2015). 6 


ΑΠΟΦΑΣΕΙ Σ 

(ΐ) 

Επιβολή προστίμου Τελωνειακής Παράβασης -Λαθρε¬ 
μπορίας στον ΑΜϋΑϋ ΑΕΙ του 3ΕΙΕΤΑΝ ΑΕΙ και της 
3ΑΚΕΝΑ ΒΙΒΙ. 

Με την αριθ. 72/14/25-02-15 Καταλογιστική Πράξη του 
Προϊσταμένου της Δ/νσης του Τελωνείου Ελευσίνας 
που εκδόθηκε σύμφωνα με τις διατάξεις του άρθρου 
155 παρ.1 του Ν.2960/01 Περί Εθνικού Τελωνειακού Κώ¬ 
δικα και δημοσιεύεται σύμφωνα με το άρθρο 152 παρ.5 
του ίδιου ως άνω νόμου, επιβλήθηκε στον ΑΜϋΑϋ ΑΕΙ 
του 3ΕΙΕΤΑΝ ΑΕΙ και της 3ΑΚΕΝΑ ΒΙΒΙ γεννηθείς την 
15/05/1980 στο Πακιστάν με ΑΦΝΙ 143998213 αγνώστου 
διαμονής,με αριθμό 61500 Δελτίου Αιτήσαντος Ασύλου 
Αλλοδαπού, πολλαπλό τέλος 1.011,39 ευρώ και κηρύχθη¬ 
κε αλληλέγγυα συνυπεύθυνος για την ολική εξόφληση 
του επιβληθέντος πολλαπλού τέλους πόσου 2.022,78 
Ευρώ διαπραχθείσα τελωνειακή παράβαση - λαθρεμπο¬ 
ρία για μεταφορά και κατοχή 200 πακέτων τσιγάρων 


μάρκας Β.Θ.ϋ. χρώματος ερυθρού που δεν έφεραν εν¬ 
δεικτικές ταινίες ελέγχου φορολογίας καπνού. 

Τα παραπάνω ποσά υπόκεινται σε Τ.Χ. και ΟΓΑ (2,4%) 
κατά την είσπραξή τους, σύμφωνα με τον κώδικα περίΤ.Χ. 

Κατά της ως άνω πράξης επιτρέπεται προσφυγή ενώ¬ 
πιον του Διοικητικού Πρωτοδικείου Αθηνών εντός 30 
ημερών από την δημοσίευση της στην Ε.τ.Κ. 

Ο Προϊστάμενος του Τελωνείου 
ΑΘΑΝΑΣΙΟΣ ΧΑΛΒΑΝΤΖΗΣ 

-♦- 

Αριθμ. απόφ. 97/2015 (2) 

Πρακτική διαδικασία χρέωσης ετήσιων ανταποδοτικών 
τελών ηλεκτρικής ενέργειας. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Τακτική συνεδρίαση στις 05 Μαρτίου 2015) 

Λαμβάνοντας υπόψη: 

1. Τις διατάξεις του Ν. 2773/1999 «Απελευθέρωση αγο¬ 
ράς Ηλεκτρικής Ενέργειας - Ρύθμιση θεμάτων ενερ¬ 
γειακής πολιτικής και λοιπές διατάξεις» (ΦΕΚ Α' 286), 
και ιδίως τις διατάξεις του εδαφίου α' της παρ. 1 του 
άρθρου 6 του νόμου αυτού, όπως τροποποιήθηκε με 
την παρ. 1 του άρθρου 3 του Ν. 3426/2005 και ισχύει. 

2. Τις διατάξεις των παρ. 1 και 3 του άρθρου 38, του 
Ν. 4001/2011 «Για τη λειτουργία Ενεργειακών Αγορών 
Ηλεκτρισμού και Φυσικού Αερίου, για'Ερευνα, Παραγωγή 
και δίκτυα μεταφοράς Υδρογονανθράκων και άλλες 
ρυθμίσεις» (ΦΕΚ Α' 179), όπως ισχύει. 

3. Τις διατάξεις της υπ’ αριθμ. Δ5/ΗΛ/Β/Φ1/ΟΙΚ. 
591/12.01.2001 απόφασης των Υπουργών Οικονομικών και 
Ανάπτυξης, με θέμα «Καθορισμός τελών άσκησης δρα¬ 
στηριότητας στον τομέα της ενέργειας που αποτελούν 
πόρους της Ρυθμιστικής Αρχής Ενέργειας» (ΦΕΚ Β' 43). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη εις βάρος του κρα¬ 
τικού προϋπολογισμού. 

Σκέφτηκε ως εξής: 

1. Επειδή στο εδάφιο α' της παρ. 1 του άρθρου 6 του 
Ν. 2773/1999 «Πόροι- Οικονομική διαχείριση της ΡΑΕ», 
όπως αυτό αντικαταστάθηκε με την παρ. 1 του άρθρου 
3 του Ν. 3426/2005, ρητά ορίζεται ότι: «1. Για την άσκηση 
των αρμοδιοτήτων της, η ΡΑ. Ε. εισπράττει, ως πόρους 
αυτής: α) Ανταποδοτικά τέλη που επιβάλλονται στις 
επιχειρήσεις του τομέα της ενέργειας και ειδικότερα: 
1) Εφάπαξ τέλη, για την επεξεργασία και γνωμοδότηση 
επί των αιτήσεων που υποβάλλονται για τη χορήγηση 
ή τροποποίηση ή επέκταση άδειας προς άσκηση δρα¬ 
στηριότητας στον τομέα της ηλεκτρικής ενέργειας ή 
του φυσικού αερίου. 2) Ετήσια τέλη, για την άσκηση 
δραστηριότητας στον τομέα της ηλεκτρικής ενέργειας, 
του φυσικού αερίου και των υγρών καυσίμων. [...]». 

2. Επειδή βάσει των διατάξεων της παρ. 1 του άρθρου 
38, του Ν. 4001/2011 (ΦΕΚ Α' 179), «[γ]ια την άσκηση 
των αρμοδιοτήτων της, η ΡΑΕ εισπράττει, ως πόρους 
αυτής: α) [α]νταποδοτικά τέλη που επιβάλλονται στις 
επιχειρήσεις του τομέα της ενέργειας και ειδικότερα: 
(αα) [ε]φάπαξ τέλη, για την επεξεργασία και γνωμο¬ 
δότηση επί των αιτήσεων που υποβάλλονται για τη 
χορήγηση, ή τροποποίηση, ή επέκταση άδειας προς 
άσκηση δραστηριότητας στον τομέα της ηλεκτρικής 
ενέργειας ή του φυσικού αερίου, (ββ) [ε]τήσια τέλη, για 
την άσκηση δραστηριότητας στον τομέα της ηλεκτρικής 
ενέργειας, τον φυσικού αερίου και των υγρών καυσίμων, 
β)...... Επίσης, σύμφωνα με την παρ. 3 του ιδίου ως άνω 

άρθρου 38 του Ν. 4001/2011 «3. Η ΡΑΕ, με απόφαση της, η 
οποία δημοσιεύεται στην Εφημερίδα της Κυβερνήσεως, 
καθορίζει τη μεθοδολογία υπολογισμού των ανταπο¬ 
δοτικών τελών ανά δραστηριότητα και ακολουθούμενη 
πρακτική διαδικασία, στο πλαίσιο της εν γένει άσκησης 
των αρμοδιοτήτων της. 

3. Επειδή στο άρθρο 3 της υπ’ αριθ. Δ5/ΗΛ/Β/Φ1 /οικ.591 / 
12.01.2001 κοινής απόφασης των Υπουργών Οικονομικών 
και Ανάπτυξης «Καθορισμός τελών άσκησης δραστη¬ 
ριότητας στον τομέα της ενέργειας που αποτελούν 
πόρους της ΡΑΕ» (ΦΕΚ Β' 43/22.01.2001, με τίτλο «Κατη¬ 
γορίες τελών», αναφέρεται ότι: «7. Στις επιχειρήσεις του 
τομέα ενέργειας, οι οποίες δραστηριοποιούνται στην 
ελληνική επικράτεια, επιβάλλονται τα προβλεπόμενα 
στην παρούσα απόφαση ανταποδοτικά τέλη υπέρ της 
Ρυθμιστικής Αρχής Ενέργειας για την εκ μέρους της 
εποπτεία της αγοράς ενέργειας, τη φροντίδα για τη 
διασφάλιση του υγιούς ανταγωνισμού στην αγορά αυτή, 
περιλαμβανομένης της επεξεργασίας και γνωμοδότησης 
για τη χορήγηση των απαιτούμενων αδειών, τη φροντί¬ 
δα σχετικά με την προστασία των συμφερόντων των 
καταναλωτών, τη διασφάλιση της δημόσιας υγείας και 
την προστασία τον φυσικού περιβάλλοντος, την επεξερ¬ 
γασία των προγραμμάτων ανάπτυξης και τη φροντίδα 
για τη βιωσιμότητα των μικρών και μεσαίων επιχειρή¬ 
σεων του τομέα της ενέργειας. 2. Στις επιχειρήσεις 
αυτές του τομέα ενέργειας επιβάλλονται ειδικότερα: 
α) Εφάπαξ ανταποδοτικό τέλος το οποίο καταβάλλεται 
κατά τη χορήγηση, επέκταση ή τροποποίηση άδειας 


για την άσκηση δραστηριότητας στον τομέα ενέργειας 
και β) Ετήσια ανταποδοτικά τέλη». Τέλος, στο άρθρο 
7 της ανωτέρω κοινής υπουργικής απόφασης, ορίζεται 
ότι «Το ανά μονάδα ύψος των ετήσιων ανταποδοτικών 
τελών, όπως για κάθε περίπτωση ορίζεται στα άρθρα 
4 έως και 6 αναπροσαρμόζεται από 1.1.2002 αυτόματα 
ετησίως κατά το ποσοστό μεταβολής του Δείκτη Τιμών 
Καταναλωτή, όπως αυτό προσδιορίζεται από την ΕΣΥΕ. 
Το κατ’ έτος ισχύον ανά μονάδα ύψος των ετήσιων 
ανταποδοτικών τελών δημοσιεύεται με τη φροντίδα της 
ΡΑΕ στην Εφημερίδα της Κυβερνήσεως». 

4. Επειδή το εννοιολογικό περιεχόμενο «ανταποδοτι¬ 
κού τέλους» αναλύεται εκτενώς στις αποφάσεις του ΣτΕ 
2113/1963, 1311-3/1964, 2462/1999, 2482/2001, 3293/2005, 
2000/2010, 1627/2012, 875/2013 και 2527/2013. Σύμφωνα 
με τις αποφάσεις αυτές, καθώς και με όσα γίνονται 
παγίως δεκτά στη νομολογία και τη δημοσιονομική 
θεωρία, το «ανταποδοτικό τέλος» είναι οικονομικό βά¬ 
ρος που καταβάλλεται από τον πολίτη που επιδιώκει 
να απολαύσει συγκεκριμένη και ειδική αντιπαροχή εκ 
μέρους του Κράτους. Το ανταποδοτικό τέλος διέπεται 
κατά βάση, από τους κανόνες της αντιστοιχίας μεταξύ 
παροχής και αντιπαροχής, και της ελεύθερης χρησιμο¬ 
ποίησης της αντιπαροχής από τον χρήστη. Ειδικότερα, 
κατά την υπ’ αριθ. 54/2003 γνωμοδότηση του Νομικού 
Συμβουλίου του Κράτους, το «ανταποδοτικό τέλος» 
αποτελεί αναγκαστική παροχή, όπως και ο «φόρος», 
καταβάλλεται όμως έναντι ειδικής αντιπαροχής, ήτοι 
έναντι ειδικώς παρεχομένης υπηρεσίας προς την οποία 
τελεί κατά βάση σε σχέση αντιστοιχίας, γιατί αποσκοπεί 
στην κάλυψη του κόστους της υπηρεσίας αυτής (βλ. 
ΣτΕ 2462/1999, 649, 950/81 ΑΕΔ 5/84 και ΣτΕ 875/2013). 

5. Επειδή η ορθή διάκριση οικονομικών επιβαρύνσεων, 
ως «φόρων», ή ως «ανταποδοτικών τελών» έχει σημασία 
για την εκτίμηση της συνταγματικότητας της σχετικής 
επιβολής τους, ιδίως σχετικά με την έκταση εφαρμογής 
των διατάξεων του άρθρου 78 του Συντάγματος για τη 
φορολογική νομιμότητα και το επιτρεπτό της νομοθετικής 
εξουσιοδότησης για την επιβολή «ανταποδοτικών τελών». 
Πράγματι, ενώ κατ’ αρχήν απαγορεύεται η επιβολή «φό¬ 
ρων» κατά νομοθετική εξουσιοδότηση, η απαγόρευση αυτή 
δεν ισχύει επί «ανταποδοτικών τελών» (βλ. ΣτΕ 1239/1961, 
ΣτΕ 3222/1968, ΣτΕ 3036/1970, ΣτΕ 3046/2003 κ.αλ.). 

Αξίζει να σημειωθεί ότι και στην περ. ε' της παρ. 1 
του άρθρου 6 της Οδηγίας 2008/7/ΕΚ του Συμβουλίου 
της 12ης Φεβρουάριου 2008 περί των έμμεσων φόρων 
των επιβαλλόμενων επί των συγκεντρώσεων κεφαλαίων, 
προβλέπεται ειδική εξαίρεση από την απαγόρευση των 
έμμεσων φόρων, για τις περιπτώσεις φόρων οι οποίοι 
έχουν ανταποδοτικό χαρακτήρα. Επομένως, εάν δη¬ 
μόσια υπηρεσία ενεργεί πράξεις στο πλαίσιο των κα¬ 
θηκόντων της για ίδιο λογαριασμό, αλλά επ’ ωφελεία 
ιδιωτών, ή παρέχει συγκεκριμένες υπηρεσίες σε ιδιώτες, 
η απαιτούμενη καταβολή πρέπει να θεωρηθεί ότι έχει 
ανταποδοτικό χαρακτήρα. 

Συγκεκριμένα, από την υπ’ αριθ. 54/2003 Γνωμοδότηση 
του Νομικού Συμβουλίου του Κράτους, προκύπτει ότι το 

«ανταποδοτικό τέλος» συνδέεται αμέσως με το κόστος 
παραγωγής της παρεχόμενης υπηρεσίας και συνεπώς 
έχει, κατά παρέκκλιση του κανόνα του μη ειδικού προ¬ 
ορισμού των δημοσίων εξόδων, ως ειδικό προορισμό 
τη χρηματοδότηση της δημόσιας δαπάνης που είναι 
αναγκαία για την διατήρηση και λειτουργία της υπη¬ 
ρεσίας αυτής. 

Περαιτέρω, σχετικά με τα ετήσια ανταποδοτικά τέλη 
(ΕΑΤ) και την ειδική αντιπαροχή της χρήσης της άδειας, 
θα πρέπει να επισημανθεί ότι, όσον αφορά τους κατό¬ 
χους Γενικής Άδειας ταχυδρομικών υπηρεσιών, το Νο¬ 
μικό Συμβούλιο του Κράτους, με την υπ' αριθ. 417/2000 
γνωμοδότηση του, έκρινε ότι τα ετήσια τέλη δεν επι¬ 
μερίζονται αφού ως «ετήσιο τέλος νοείται το τέλος 
που επιβάλλεται στις ταχυδρομικές επιχειρήσεις, οι 
οποίες εγγράφονται, ή διαγράφονται κατά τη διάρκεια 
του ημερολογιακού έτους, ανεξάρτητα αν αυτές έχουν 
εγγράφει στην αρχή, ή το τέλος του έτους, ανεξάρτητα 
αν αυτές έχουν λειτουργήσει, ή όχι κατά τη διάρκεια του 
έτους». Ως εκ τούτου, θα ήταν δυνατόν να υποστηριχθεί 
η κατ’ αναλογίαν υιοθέτηση της ως άνω γνωμοδότησης 
και στην περίπτωση των ετήσιων τελών άσκησης δρα¬ 
στηριότητας στον τομέα της ενέργειας. 

6. Επειδή τα ετήσια ανταποδοτικά τέλη (ΕΑΤ), τα 
οποία προβλέπονται στην ως άνω υπ’ αριθμ. Δ5/ΗΑ/Β/Φ1/ 
οικ.591/12.01.2001 κοινή απόφαση των Υπουργών Οικονο¬ 
μικών και Ανάπτυξης, υπολογίζονται και εισπράττονται 
από το Διαχειριστή του Συστήματος (ΑΔΜΗΕ ΑΕ) και 
καταβάλλονται στον τραπεζικό λογαριασμό της ΡΑΕ. 
Για το λόγο αυτό, η Αρχή αποστέλλει στην ΑΔΜΗΕ ΑΕ, 
στις αρχές κάθε έτους, ένα αρχείο θχοθΙ με το «Μητρώο 
Αδειών Παραγωγής Η/Ε», στο οποίο περιλαμβάνονται οι 
άδειες όπως ισχύουν και αποτυπώνονται στο μητρώο 
αδειών της ΡΑΕ στις 31 Δεκεμβρίου του προηγούμενου 
έτους. Το αρχείο αυτό χρησιμοποιείται από την ΑΔ¬ 
ΜΗΕ ΑΕ για τον υπολογισμό των ΕΑΤ που οφείλουν οι 
αδειούχοι και την αποστολή σε αυτούς των σχετικών 
ενημερωτικών επιστολών για την καταβολή τους. 

Σύμφωνα με την πρακτική που έχει μέχρι σήμερα ακο¬ 
λουθηθεί από τη ΡΑΕ, τα ετήσια ανταποδοτικά τέλη υπο¬ 
λογίζονται για κάθε άδεια παραγωγής, όπως αυτή ισχύει 
τη χρονική στιγμή που δημιουργείται το ως άνω αρχείο 
οχοβΙ, ήτοι την 31η Δεκεμβρίου εκάστου έτους, ανεξάρ¬ 
τητα αν αυτή έχει χορηγηθεί, μεταβληθεί, ή μεταβιβαστεί 
στην αρχή, στη διάρκεια, ή στο τέλος του έτους αυτού. 

Η πρακτική αυτή φαίνεται να είναι και η ορθή, με 
την κατ’ αναλογία εφαρμογή της ανωτέρω Γνωμ. ΝΣΚ 
417/2000, περί μη επιμερισμού των ετήσιων τελών. Επι- 
σημαίνεται ότι σε αντίθετη περίπτωση, ενδεχόμενη υι¬ 
οθέτηση επιμερισμού των ετήσιων τελών ανά ημέρα, ή 
ανά μήνα, πέραν της ανατροπής της ανωτέρω επιτυ¬ 
χούς πρακτικής, θα προκαλούσε σημαντική επιβάρυνση 
στη λειτουργία της ΡΑΕ, η οποία δεν θα μπορούσε να 
υποστηριχτεί από τις υφιστάμενες υποδομές της Αρ¬ 
χής, αλλά ούτε και φαίνεται να δικαιολογείται από τις 
τρέχουσες συνθήκες. 


7. Επειδή, ο κατά τα ως άνω υπολογισμός των ετήσιων 
ανταποδοτικών τελών εκάστου έτους για κάθε άδεια 
παραγωγής, όπως αυτή ισχύει την 31η Δεκεμβρίου του 
προηγούμενου έτους, συνεπάγεται τα ακόλουθα για τις 
άδειες παραγωγής που έχουν χορηγηθεί ή μεταβληθεί 
(μεταβίβαση, μεταβολή ισχύος, κλπ) ή ανακληθεί από 
την 1η έως την 31η του προηγούμενου έτους: 

α) Αν γίνει μεταβολή της ισχύος εντός του προηγούμε¬ 
νου έτους, και η τροποποιημένη άδεια εμφανίζεται στο 
«Μητρώο Αδειών» στις 31 Δεκεμβρίου του έτους αυτού, 
τότε ο αδειούχος θα πρέπει να καταβάλει το τέλος με 
βάση τη νέα (μειωμένη, ή αυξημένη) ισχύ. 

β) Αν μεταβιβαστεί η άδεια εντός του προηγούμενου 
έτους, και εμφανίζεται νέος κάτοχος στο «Μητρώο Αδει¬ 
ών» στις 31 Δεκεμβρίου του έτους αυτού, θα καταβάλει 
το τέλος ο νέος κάτοχος της άδειας παραγωγής. 

γ) Αν χορηγηθεί άδεια εντός του προηγούμενου έτους, 
ακόμα και την 31η Δεκεμβρίου του έτους αυτού, και επο¬ 
μένως η άδεια αυτή εμφανίζεται στο «Μητρώο Αδειών», 
ο δικαιούχος της άδειας παραγωγής θα καταβάλει το 
τέλος. 

δ) Αν γίνει ανάκληση άδειας εντός του προηγούμε¬ 
νου έτους, τότε κατά τη δημιουργία του αρχείου δεν 
θα εμφανίζεται η άδεια στο «Μητρώο Αδειών» στις 31 
Δεκεμβρίου και επομένως, ο δικαιούχος δεν θα οφείλει 
ανταποδοτικό τέλος για το έτος αυτό. 

ε) Αν η άδεια μεταβληθεί σε απαλλαγή (εξαίρεση) 
κατά τη διάρκεια του προηγούμενου έτους, τότε δεν 
θα εμφανίζεται η άδεια στο «Μητρώο Αδειών» στις 31 
Δεκεμβρίου και επομένως ο δικαιούχος δεν θα οφείλει 
ανταποδοτικό τέλος για το έτος αυτό. 

στ) Αν η άδεια δεν έχει ανακληθεί και εμφανίζεται 
ενεργή στο «Μητρώο Αδειών» στις 31 Δεκεμβρίου, ανε¬ 
ξαρτήτως της εξέλιξης του έργου παραγωγής Η/Ε, τότε 
ο δικαιούχος οφείλει να καταβάλει το τέλος του έτους 
αυτού. 

Αποφασίζει: 

1. Τα ετήσια ανταποδοτικά τέλη υπολογίζονται για 
κάθε άδεια, όπως αυτή ισχύει την 31η Δεκεμβρίου εκά¬ 
στου έτους. 

2. Τη δημοσίευση της παρούσας στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2015 

Ο Β' Αντιπρόεδρος 
ΜΙΛΤΟΣ ΑΣΛΑΝΟΓΛΟΥ 

-♦- 

Αριθμ. 27981/15269 (3) 

Ορισμός ληξιάρχου στο Δήμο Ζωγράφου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 344/1976 
(ΦΕΚ143/Α71976) περί ληξιαρχικών πράξεων, όπως αντί- 

καταστάθηκαν με τις διατάξεις της παρ. 15 του άρθ. 9 
του Ν. 2307/1995. 

2. Τις διατάξεις των άρθ. 1,2, 6 και 280 του Ν. 3852/2010 
(ΦΕΚ 87/Α'/2010) Νέα Αρχιτεκτονική της Αυτ/σης και της 
Αποκ/νης Διοίκησης-Πρόγραμμα Καλλικράτης. 

3. Το με αριθ. 5035/6-4-2015 έγγραφο του Δήμου Ζω¬ 
γράφου, περί ανάθεσης καθηκόντων ληξιάρχου. 

4. Την αριθ. 3943/1690 (ΦΕΚ/Β'/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων για θέματα Διοίκησης στον Γενικό 
Δ/ντή Εσωτερικής Λειτουργίας, στον Προϊστάμενο της 
Δ/νσης Διοίκησης και στου Προϊσταμένους των Τμημά¬ 
των της Δ/νσης αυτής, της Αποκεντρωμένης Διοίκησης 
Αττικής, αποφασίζουμε: 

Α) Απαλλάσσουμε την ΓΕΩΡΓΙΛΙΔΑΚΗ ΔΕΣΠΟΙΝΑ του 
Σπυρίδωνα από τα καθήκοντα Ληξιάρχου λόγω συντα- 
ξιοδότησής της. 

Β) Ορίζουμε ληξίαρχο για τα ληξιαρχικά γεγονότα 
που συμβαίνουν στο Δήμο Ζωγράφου, τον υπάλληλο 
του Δήμου, ΒΑΜΒΑΚΑ ΠΕΤΡΟ του Νικολάου, κλάδου 
ΔΕ Διοικητικού, με βαθμό Γ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Η Διευθύντρια Διοίκησης 
ΑΓΓΕΛΙΚΗ ΒΟΓΙΑΤΖΗ 

-♦- 

Αριθμ. απόφ. 10470/2.4.2015 (4) 

Τροποποίηση συγκρότησης μελών Κομβικού Σημείου 
Επαφής (ΚΟ.Σ.Ε.) στο πλαίσιο της εφαρμογής της 
Εθνικής Υποδομής Γεωχωρικών Πληροφοριών. 

Ο ΔΗΜΑΡΧΟΣ ΚΑΛΑΜΑΡΙΑΣ 

Έχοντας υπόψη: 

1. Τις διατάξεις: 

α) Του άρθρου 19 παρ. 1γ του Ν. 3882/2010 (ΦΕΚ 166Δ7 
22-9-2010) με τίτλο «Εθνική Υποδομή Γεωχωρικών Πλη¬ 
ροφοριών - Εναρμόνιση με την Οδηγία 2007/2/ΕΚ του 
Ευρωπαϊκού Κοινοβουλίου και του Συμβουλίου της 14ης 
Μαρτίου 2007 και άλλες διατάξεις. Τροποποίηση του Ν. 
1647/1986 «Οργανισμός Κτηματολογίου και Χαρτογραφή¬ 
σεων Ελλάδας (ΟΚΧΕ) και άλλες σχετικές διατάξεις» (ΦΕΚ 
141/Α>. 

β) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο 1 του Π.δ/τος 63/2005 (ΦΕΚ 98 Α72005). 

2. Του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης». 


3. Την 7862/11 απόφαση συγκρότησης και ορισμού με¬ 
λών του Κομβικού Σημείου Επαφής. 

4. Το γεγονός της αποχώρησης μελών της επιτροπής 
από την υπηρεσία, λόγω συνταξιοδότησης και της κα¬ 
τάργησης της Δημοτικής Αστυνομίας. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, δεδομένου ότι η θα εκτελέσει το έργο της 
χωρίς αποζημίωση, αποφασίζουμε: 

1. Τροποποιούμε τη σύνθεση των μελών του Κομβικού 
Σημείου Επαφής (ΚΟ.Σ.Ε.) αποτελούμενο από τέσσερις 
μέλη-υπαλλήλους οι οποίοι υπηρετούν στον Δήμο με 
σχέση δημοσίου δικαίου ή με σύμβαση εργασίας ιδιω¬ 
τικού δικαίου. 

2. Συντονιστής ο Ιωάννης Τσιωνάς του Αθανασίου, 
Προϊστάμενος του Τμήματος Κτηματολογίου και Δη¬ 
μοτικής Περιουσίας της Δ/νσης Τεχνικών Υπηρεσιών, 
του κλάδου ΠΕ Τοπογράφων Μηχ/κών με Γ' βαθμό, με 
στοιχεία επικοινωνίας: (τηλ. 2313-314310, Θ-ιπαίΙ: Ιδίοπ33@ 
ΙοΙδπίθΓΒ.ρΓ), με αναπληρώτρια τη Νική Αβραμίδη του 
Αλκιβιάδη μόνιμη υπάλληλο ειδικότητας ΠΕ Γεωτεχνικός 
του τμήματος Πολεοδομικών Μελετών της Υπηρεσίας 
Δόμησης με Δ' βαθμό με στοιχεία επικοινωνίας: (τηλ. 
2313-314375, θ-πίβιΙ: 3νΓ3πιίάί@Κ3ΐ3πΐ3Γί3.9Γ). 

3. Την Ματσούκα Ελένη του Δημητρίου μόνιμη υπάλ¬ 
ληλο της Διεύθυνσης Τεχνικών Υπηρεσιών κλάδου ΠΕ 
Τοπογράφων Μηχανικών με Ε βαθμό, μέλος, με στοι¬ 
χεία επικοινωνίας: (τηλ. 2313-314326, θ-πίβιΙ: πΐ3ΐεουΙ<3@ 
Καΐ3ηη3ΐΊ3.ς|ΐ·), με αναπληρωτή τον Απόστολο Δρουμπλή 
του Μιχαήλ μόνιμο υπάλληλο ΤΕ μηχανικών με Ε βαθ¬ 
μό, με στοιχεία επικοινωνίας: (τηλ. 2313-314330, θ-πΐ3ίΙ: 
άΐΌυπιρϋ3@Ιοΐ3πΐ3ΐΊ3.9ΐ·). 

4. Τον Θεοδωρίδη Νίκο του Αναστασίου ΠΕ Μηχανολό¬ 
γων Μηχανικών με σύμβαση εργασίας ιδιωτικού δικαίου 
με βαθμό Δ, υπάλληλος, μέλος, με στοιχεία επικοινω¬ 
νίας: (τηλ. 2313-314416, θ-ΓΠ3ίΙ: ΙίΐθθάοΐΊάί5@Ιοΐ3ΠΊ3ΐΊ3.9ΐ'). 
με αναπληρωτή τον Πέτρο Τσιβίδη του Ιωάννη μόνιμο 
υπάλληλο ΤΕ Μηχανικών με βαθμό Γ', με στοιχεία επι¬ 
κοινωνίας: (τηλ. 2313-314412, ©-ΓΠ3ΪΙ: ί3Μάΐ5@Ιοΐ3Πΐ3ΐΊ3.9ΐ') 

5. Τον Κράκα Κλεάνθη του Γεωργίου, μόνιμος υπάλ¬ 
ληλος του κλάδου ΤΕ Γεωπόνων με Δ' βαθμό, μέλος, με 
στοιχεία επικοινωνίας: (τηλ. 2313-314265, θ-πΐ3ίΙ: Κγ3Ι<3@ 
ΙοΙαΓπβπα.ρΓ), με αναπληρωτή το Βασίλη Βασιλειάδη του 
Αλεξάνδρου, μόνιμος υπάλληλος ειδικότητας ΤΕ Γε¬ 
ωπόνων με Γ' βαθμό με στοιχεία επικοινωνίας: (τηλ. 
2313-314844, Θ-πιαίΙ: ναεΙΙΙαάΐδΐαϊΙοΙαπιαίΊα.ρΐ'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμαριά, 2 Απριλίου 2015 
Ο Δήμαρχος 

ΘΕΟΔΟΣΙΟΣ ΜΠΑΚΟΓΛΙΔΗΣ 

Αριθμ. 11593 (5) 

Ένταξη μέλους Εκπαιδευτικού Προσωπικού του Τρήμα¬ 
τος Διοίκησης Κοινωνικών-Συνεταιριστικών Επιχει¬ 
ρήσεων και Οργανώσεων της Σχολής Διοίκησης και 
Οικονομίας του πρ. ΤΕΙ Μεσολογγίου. 

Ο ΠΡΟΕΔΡΟΣ ΤΟΥ Τ.Ε.Ι. ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1404/1983 «Νόμος πλαίσιο 
Τ.Ε.Ι.» όπως τροποποιήθηκε με τους Νόμους: 2916/2001, 
3404/2005, 3549/2007, 4009/2011 και 4076/2012 και ισχύει. 

2. Τις διατάξεις του ΠΔ. 94/2013 (ΦΕΚ 132/τ.Α75-6-2013) 

3. Το αρθ. 4 του Π.Δ. 94/2013 που αναψέρεται στη 
«Συγχώνευση Τ ρημάτων». 

4. Την ανάγκη ένταξης του μέλους Εκπαιδευτικού Προ¬ 
σωπικού του Τμήματος Διοίκησης Κοινωνικών- Συνεταιρι¬ 
στικών Επιχειρήσεων και Οργανώσεων της Σχολής Διοί¬ 
κησης και Οικονομίας του πρ. ΤΕΙ Μεσολογγίου στο νέο 
συγχωνευθέν Τμήμα Διοίκησης Επιχειρήσεων της Σχολής 
Διοίκησης και Οικονομίας του ΤΕΙ Δυτικής Ελλάδας. 

5. Την παρ. 16 του άρθρου 8 του Π.Δ. 94/2013 σύμφωνα 
με την οποία χρέη Προέδρου του Τ.Ε.Ι. Δυτ. Ελλάδας 
ασκεί ο Πρόεδρος του Τ.Ε.Ι. Πάτρας μέχρι την ανάδειξη 
του νέου Μονομελούς Οργάνου Διοίκησης. 

6. Την επαναφορά του Φύλακτου Δημητρίου του Σπυ¬ 
ρίδωνος στην ενεργό υπηρεσία του, σύμφωνα με την 
αριθμ. 52180/5-11-2014 πράξη του Προέδρου του Τ.Ε.Ι 
Δυτικής Ελλάδας (ΦΕΚ 173/τ.Γ'/10-3-2015). 

7. Την ανάληψη υπηρεσίας του Φυλακτού Δημητρίου του 
Σπυρίδωνος στις 18-3-2015 σύμφωνα με το αριθμ. 11535/18- 
3-2015 έγγραφο του Προέδρου του Τ.Ε.Ι Δυτικής Ελλάδας. 

8. Την ανάγκη εύρυθμης λειτουργίας του νεοϊδρυθέντος 
Τ.Ε.Ι. Δυτικής Ελλάδας το οποίο προέκυψε από την συγ¬ 
χώνευση των πρώην Τ.Ε.Ι. Πάτρας και Τ.Ε.Ι. Μεσολογγίου. 

9. Το γεγονός ότι με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού, 
διαπιστώνουμε: 

Την ένταξη του κάτωθι μέλους ΕΠ του Τμήματος Δι¬ 
οίκησης Κοινωνικών-Συνεταιριστικών Επιχειρήσεων και 
Οργανώσεων της Σχολής Διοίκησης και Οικονομίας του 
πρ. ΤΕΙ Μεσολογγίου, το οποίο συγχωνεύθηκε με το 
Τμήμα Εφαρμογών Πληροφορικής στη Διοίκηση και στην 
Οικονομία της Σχολής Διοίκησης και Οικονομίας του πρ. 
ΤΕΙ Μεσολογγίου, στο Τμήμα Διοίκησης Επιχειρήσεων 
της Σχολής Διοίκησης και Οικονομίας του ΤΕΙ Δυτικής 
Ελλάδας με έδρα το Μεσολόγγι ως ακολούθως: 

Δημήτριος Φύλακτος του Σπυρίδωνος, βαθμίδας Καθη¬ 
γητή Εφαρμογών σε προσωποπαγή θέση, ειδικότητας Οι¬ 
κονομολόγου για τα συνεταιριστικά οικονομικά μαθήματα. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μαρτίου 2015 

Ο Πρόεδρος 
ΣΩΚΡΑΤΗΣ ΚΑΠΛΑΝΗΣ 


Αριθμ. 090/8 (6) 

Τροποποίηση της υπ’ αριθμ. 090/5/06.03.2015 απόφασης 
του Διοικητή του ΙΚΑ-ΕΤΑΜ (ΦΕΚ 486/τ.Β731.03.2015). 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τις διατάξεις: 

1.1. Του άρθρου 4 παρ. 1 του Ν.Δ. 2698/1953 (ΦΕΚ 315/ 
τ.Α7ΐ 0.11.1953), όπως τροποποιήθηκε με το άρθρο 1 παρ.1 
του Ν.Δ. 3710/1957 (ΦΕΚ 100/τ.Α7ΐ2.6.1957). 

1.2. Του Β. Δ/τος της 11/7/1957 (ΦΕΚ 125/τ.Α7ΐ5.7.1957), 
των άρθρων 15 παρ. 1 και 2 του Ν.1573/1985 (ΦΕΚ 201/ 
τ.Α727.11.1985) και του άρθρου 37 παρ.4 του Ν. 2676/1999 
(ΦΕΚ 1/τ.Α75.1.1999). 

1.3. Την υπ’ αριθμ. 447/2013 γνωμοδότηση του ΣΤ' Τμή¬ 
ματος του Νομικού Συμβουλίου του Κράτους 

1.4 Του Π.Δ/τος 266/1989 (ΦΕΚ 127/τ.Α722.5.1989) περί 
του «Οργανισμού του Ιδρύματος Κοινωνικών Ασφαλίσε¬ 
ων», όπως τροποποιήθηκε και ισχύει σήμερα. 

1.5. Το άρθρο 9 παρ. 2 και 3 του Ν. 2690/1999 (ΦΕΚ 45/ 
τ.Α79·3.1999) «Κύρωση του Κώδικα Διοικητικής Διαδικα¬ 
σίας και άλλες διατάξεις». 

2. Την υπ’ αριθμ. 24/7.08.2013 (ΦΕΚ 381/τ.Υ.Ο.Δ.Δ./7.8.2013) 
πράξη του Υπουργικού Συμβουλίου, με την οποία επανα- 
διορίσθηκε Διοικητής στο ΙΚΑ-ΕΤΑΜ ο Ροβέρτος Σπυρό- 
πουλος του Αποστόλου με τριετή θητεία και την υπ’ αριθ. 
Φ. 10021/23683/1362 (ΦΕΚ 385/τ,Υ.Ο.Δ.Δ./9.8.2013) απόφα¬ 
ση του Υπουργού Εργασίας, Κοινωνικής Ασφάλισης και 
Πρόνοιας, με την οποία διορίστηκε ως Πρόεδρος του 
Διοικητικού Συμβουλίου του ΙΚΑ-ΕΤΑΜ για τρία χρόνια. 

3. Την υπ’ αριθμ. Φ. 10021/21190/1252/20.9.2013 (ΦΕΚ 
470/τ.Υ.Ο.Δ.Δ./30.9.2013) απόφαση του Υπουργού Εργα¬ 
σίας, Κοινωνικής Ασφάλισης και Πρόνοιας, με την οποία 
διορίσθηκε Υποδιοικητής του ΙΚΑ-ΕΤΑΜ ο Διονύσιος 
Πατσούρης του Χαραλάμπους με τριετή θητεία. 

4. Την υπ’ αριθμ. 10021/οικ.47558/10259/15.12.14 (ΦΕΚ 
819/τ.Υ.Ο.Δ.Δ./19.12.2014) απόφαση του Υπουργού Εργα¬ 
σίας, Κοινωνικής Ασφάλισης και Πρόνοιας με την οποία 
διορίστηκε Υποδιοικητής του ΙΚΑ-ΕΤΑΜ η Τριανταφυλ- 
λίδη Βασιλική του Αθανασίου με τριετή θητεία. 

5. Την υπ’ αριθμ. 14395/26.02.2015 (ΦΕΚ 86/τ.Υ.Ο.Δ.Δ./ 
2.3.2015), απόφαση του Υπουργού Υγείας και Κοινωνικών 
Ασφαλίσεων με την οποία διορίστηκε Υποδιοικητής του 
ΙΚΑ-ΕΤΑΜ ο Θεωνάς Ιωάννης του Γρηγορίου με τριετή 
θητεία. 

6. Την 090/5/06.03.2015 (ΦΕΚ 486/τ.Β731.03.2015) από¬ 
φασή μας. 

7. Την αναγκαιότητα μεταβίβασης άσκησης αρμοδι¬ 
οτήτων του Διοικητή ΙΚΑ-ΕΤΑΜ στους Υποδιοικητές 
και καθορισμού αναπληρωτή του για την εύρυθμη και 
αποτελεσματική λειτουργία του Ιδρύματος. 

8. Το γεγονός ότι με την παρούσα απόφαση δεν προ- 
καλείται δαπάνη σε βάρος του Προϋπολογισμού του 
Ιδρύματος, αποφασίζουμε: 

1. Τροποποιούμε την 090/5/06.03.2015 (ΦΕΚ 486/τ.Β7 
31.03.2015) απόφαση μόνο ως προς το εδάφιο III της 
παρ. 1 αυτής ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«III. Στην Υποδιοικητή Βασιλική Τριανταφυλλίδη 
Μεταβιβάζουμε την άσκηση των παρακάτω αρμοδιο¬ 
τήτων εκτός από τα θέματα με τα οποία χαράσσεται 
η γενική πολιτική του Ιδρύματος: 

Για θέματα των Διευθύνσεων της Διοίκησης: 

1. Τεχνικής Υποστήριξης 

2. Εκμετάλλευσης 

3. Εφαρμογών 


4. Τεχνικής και Στέγασης». 

2. Κατά τα λοιπά ισχύει η 090/5/06.03.2015 (ΦΕΚ 486/ 
τ.Β731.03.2015) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2015 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































